**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 25.01.2018 г.**

**РЕШЕНИЕ № 611**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 23 от Закона за пътищата приема Наредба за изменение и допълнение на Наредбата за управление на общинските пътища, съгласно Приложение № 2 към докладната записка, както следва:

 § 1. В Глава трета „Специално ползване на пътищата“, Раздел ІI „Изграждане и експлоатация на крайпътна инфраструктура“ в чл.22 се прави следното допълнение:

1. Създава се нова т.6. „становище на органите на Министерството на вътрешните работи".

§ 2. В Глава шеста, Административно-наказателни разпоредби в чл. 68 се създават две алинеи както следва:

(1) при нарушения по чл. 66 на юридическите лица и на едноличните търговци се налага имуществена санкция в размер от 1000 до 5000 лв., а при нарушения по чл. 67 - в размер от 3000 до 8000 лв.

(2) при повторно нарушение по чл. 66 имуществената санкция е в размер от 2000 до 7000 лв., а по чл. 67- в размер от 4000 до 12 000 лв.

 § 3. Тази Наредба влиза в сила три дни след публикуването й на интернет страницата на община Долни чифлик.

**РЕШЕНИЕ № 612**

На основание чл.21, ал. 2 във връзка с чл. 21. ал. 1, т. 5 от Закона за местното самоуправление и местната администрация, чл. 2, т. 4 от ПМС № 67 от 14.04.2010 г. и чл. 7, ал. 1 от Наредбата за заплатите на служителите от държавната администрация определя размера на основните месечни заплати като част от трудовите възнаграждения на кметовете на кметства в община Долни чифлик, считано от 01.01.2018 г., както следва: на кметовете на Старо Оряхово и Гроздьово – 1030 лв., на Горен чифлик и Пчелник – 870 лв., на Голица, Венелин, Детелина и Шкорпиловци – 810 лв., на Рудник – 760 лв. и на Ново Оряхово, Булаир и Солник – 620 лв.

**РЕШЕНИЕ № 613**

На основание чл. 21, ал. 2 във връзка с чл. 21, ал. 1, т. 10 от Закона за местното самоуправление и местната администрация

1. Упълномощава кмета на общината Красимира Пенева Анастасова да подпише запис на заповед, без протест и разноски, и без удръжки от какъвто и да е характер, платим на предявяване в полза на Агенцията за социално подпомагане, определена за Управляващ орган наOперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица, в размер на 41 580,00 лв., съгласно договор за директно предоставяне на безвъзмездна финансова помощ между Агенцията за социално подпомагане и община Долни чифлик.
2. Възлага на кмета на община Долни чифлик да подготви необходимите документи за получаване на авансово плащане.

**РЕШЕНИЕ № 614**

На основание чл. 21, ал. 2, във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост приема Годишна програма за управление и разпореждане с имотите - общинска собственост през 2018 г. в община Долни чифлик, съгласно приложението към докладната записка.

**РЕШЕНИЕ № 615**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 17, ал. 1-2 от Наредбата за реда за придобиване, управление и разпореждане с общинско имущество в община Долни чифлик дава съгласие да бъде проведен публичен търг с явно наддаване за отдаване под наем на част от имот публична общинска собственост – лекарски кабинет с площ 6 кв.м. находящ се на І етаж в поликлиника гр. Долни чифлик (АПОС № 1571 от 02.10.2017 г.) в УПИ І-общ., кв. 90 по регулационния план на гр. Долни чифлик, област Варна, при граници за целия имот: улица ОК 95-464-392, УПИ XX-747, УПИ XIX-общ., улица ОК 95-244 за срок от 5 (пет) години и определя начална тръжна месечна наемна цена в размер на 25.00 (двадесет и пет) лева без ДДС.

**РЕШЕНИЕ № 616**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 5400.00 (пет хиляди и четиристотин) лева без ДДС и я определя за начална продажна тръжна цена на УПИ XVI-общ. в кв. 71, с площ 600 кв. м. по регулационния план на гр. Долни чифлик при граници на имота: УПИ XVII, УПИ XVIII, УПИ II-366, УПИ III-370, УПИ IV-378, УПИ XV, улица ОК 509-508.

**РЕШЕНИЕ № 617**

На основание чл. 21, ал. 2 и във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 от Закона за общинската собственост, чл. 134, ал. 2, т. 6 от Закона за устройство на територията, както и чл. 3, ал. 1 от Наредбата за реда за придобиване, управление и разпореждане с общинско имущество дава съгласие за изработване на ПУП-ПР на УПИ ІІІ-тпк и УПИ ТКЗС-СОНС, кв. 19 за УПИ ХVІІ-тпк и УПИ ТКЗС-СОНС, ПУР от о.т. 166 до о.т. 252 и о.т. 253 до о.т. 254 и ПРЗ за УПИ ХVІ-58 “за обществено обслужване“, кв. 19 по плана на с. Старо Оряхово, съгласно приложената скица-предложение към докладната записка.

**РЕШЕНИЕ № 618**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1, чл. 41, ал. 2 от Закона за общинската собственост и чл. 45, ал. 1, т. 1 от Наредбата за реда за придобиване, управление и разпореждане с общинско имущество в община Долни чифлик, дава съгласие за продажба чрез публичен търг с явно наддаване, одобрява пазарната оценка в размер на 5500.00 (пет хиляди и петстотин) лева без ДДС и я определя за начална продажна тръжна цена на УПИ VII-407 в кв. 68, с площ 685 кв. м. по регулационния план на гр. Долни чифлик при граници на имота: УПИ VI-411, улица ОК 140-148, УПИ VIII-886, УПИ XII-887, УПИ X-407, УПИ XI-411.

**РЕШЕНИЕ № 619**

1. На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 39, ал. 5 от Закона за общинската собственост, чл. 65, ал. 6 от Наредбата за реда за придобиване, управление и разпореждане с общинско имущество в община Долни чифлик във връзка с § 4 от ПЗР на Закона за народните читалища, дава съгласие да се учреди безвъзмездно право на ползване със срок до прекратяване на съответното читалище върху следните сгради:

 1.1.Двуетажна сграда - читалище със застроена площ 300 кв. м, находящ се в УПИ III в кв. 46 за читалище по регулационния план на с. Горен чифлик, община Долни чифлик, област Варна, съгласно АЧОС № 1486 от 09.08.2016 г. при граници на имота:, улица ОК 84-127, улица ОК 127-151, УПИ IV-ресторант, УПИ ІІ-339 и УПИ ХХІ-339 на **НЧ „Любен Каравелов“- с. Горен чифлик;**

 1.2.Едноетажна сграда за култура и изкуство със застроена площ 206 кв. м в с. Шкорпиловци с идентификатор 83404501.680.1, съгласно АЧОС № 1492 от 16.08.2016 г. при граници на имота ПИ 680 на **НЧ „Пробуда-1962“ с. Шкорпиловци;**

 1.3. Помещение – библиотека находящо се на втори етаж в двуетажна сграда за кметство, здравна служба цялата със застроена площ 160 кв. м. , находяща се в УПИ – кметство, кв. 4 по регулационния план на с. Нова Шипка, съгласно АПОС № 291 от 27.11.2008 г. при граници на имота улици с ОК 41-42 и ОК 42-43, УПИ ІІІ-83 и УПИ ІV-РПК на **НЧ „П.Р.Славейков-1932“ с. Нова Шипка;**

 1.4. Помещения с изключение на младежки клуб в сграда – дом на културата цялата със застроена площ 1196 кв. м. находяща се в УПИ І – културен дом, кв. 17а по регулационния план на с. Гроздьово, съгласно АЧОС № 1487 от 09.08.2016 г. при граници на имота улици с ОК 215-216 и ОК 216-217, УПИ ХІ-403, УПИ ХІV-405 и улица с ОК 77а-215 на **НЧ „Кирил Господинов-1903“ с. Гроздьово;**

 1.5. Двор с площ 3235 кв. м. и сграда със застроена площ 290 кв. м, без помещение за кметство (20 кв.м.), находящи се в УПИ II-културен дом, кв. 32 по регулационния план на с. Венелин, община Долни чифлик, област Варна, съгласно АПОС № 98 от 29.12.1998 г. на **НЧ „Пробуда-1905“- с. Венелин;**

 1.6. Едноетажна сграда със застроена площ 146 кв. м, находяща се в УПИ IV- детски комбинат, кв. 35 по регулационния план на с. Солник, община Долни чифлик, област Варна, съгласно АЧОС № 299 от 19.12.2000 г. на **НЧ „Васил Левски-1939“- с. Солник;**

 1.7. Двуетажна сграда - читалище със застроена площ 780 кв. м, находящ се в УПИ I – културен дом, кв. 18 по регулационния план на с. Старо Оряхово, община Долни чифлик, област Варна, съгласно АЧОС № 1484 от 09.08.2016 г. при граници на имота:, улица ОК 96-95-94-93, УПИ VІІ-134, УПИ ХІ-общ., улица ОК 103-119-118, УПИ Х, УПИ ХІІ-общ. на **НЧ „Пробуда 1922“- с. Старо Оряхово;**

 1.8. Втори етаж в със застроена площ 135 кв. м. , находяща се в УПИ ІІ –74, кв. 7 по регулационния план на с. Детелина, съгласно АПОС № 101 от 29.12.1998 г. при граници на имота улици с ОК 32-34-36а-2, УПИ І-75, УПИ ІХ-76, УПИ-76, УПИ-76 и ІV на **НЧ „Христо Ботев -1928“ с. Детелина;**

 1.9. Сграда - читалище със застроена площ 288 кв. м, находящ се в УПИ IІ – културен дом, кв. 22 по регулационния план на с. Пчелник, община Долни чифлик, област Варна, съгласно АЧОС № 1485 от 09.08.2016 г. при граници на имота УПИ І- църква, улица ОК 65-109, улица ОК 109-70 и УПИ VІІІ- парк на **НЧ „Васил Левски 1924“- с. Пчелник.**

**РЕШЕНИЕ № 620**

На основание чл. 21, ал. 2 и във връзка с чл. 21, ал. 1, т. 11 от Закона за местното самоуправление и местната администрация, чл. 124 а, ал. 1 и ал. 7, чл. 124 б, ал. 1 от Закона за устройство на територията:

1. Дава разрешение за изработването на ПУП - ПП за подземна оптична мрежа за електронни съобщения на територията на община Долни чифлик, съгласно представената скица-предложение (приложение 5 към докладната записка).
2. Одобрява представено задание (приложение 2 към докладната записка).

**РЕШЕНИЕ № 621**

1.На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 6, ал. 7 на Приложение 2 на Закона за местните данъци и такси включва в първа зона на гр. Долни чифлик кв. 30.

2.Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 622**

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация и чл.27, ал.6 от Закона за местното самоуправление и местната администрация приема отчет за дейността на Общински съвет – Долни чифлик и на неговите комисии за периода от 30.06.2017 г. – 31.12.2017 г., съгласно приложението към докладната записка.

**РЕШЕНИЕ № 623**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, както и с чл. 16, т. 6 и чл. 22, ал. 3 от Закона за противодействие на тероризма приема Общински план за противодействие на тероризма на община Долни чифлик, съгласно приложението към докладната записка.

**РЕШЕНИЕ № 624**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Румен Христов Темелков от с. Нова Шипка – 300 лв.**

**РЕШЕНИЕ № 625**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Еленка Йовчева Стоилова от с. Венелин – 100 лв.**

**РЕШЕНИЕ № 626**

На основание чл.21, ал.1, т.6 от Закона за местното самоуправление и местната администрация и чл. 3, от Правилника за реда и начина за отпускане на еднократна финансова помощ на граждани, във връзка с чл.7 и чл.14 от същия да се отпусне еднократна финансова помощ на следните граждани:

**Илиаз Яшаров Исмаилов от с. Венелин – 100 лв.**